- Hindi News
- National
- तीन साल बाद भी सीएम की 3 करोड़ 34 लाख के डिवाइडर निर्माण की घोषणा पर अमल नहीं
तीन साल बाद भी सीएम की 3 करोड़ 34 लाख के डिवाइडर निर्माण की घोषणा पर अमल नहीं
1.6 किमी दूरी तक हाईवे पर होना है डिवाइडर निर्माण
भास्कर संवाददाता|बरेली
मुख्यमंत्री शिवराज सिंह चौहान ने नगर के बीच से गुजरने वाले एनएच 12 नगरीय सीमा में 3 किलोमीटर में डिवाइडर निर्माण की घोषणा की थी। जो अब तक पूरी नहीं हो पाई है। जबकि 2017 की शुरूआत में ही इसका निर्माण कार्य शुरू होने की बात कही जा रही थी।
जानकारी के मुताबिक इसके लिए नगरीय प्रशासन विभाग द्वारा प्रारंभिक किस्त 3 करोड़ 34 लाख रुपए की राशि स्वीकृत की गई है। जिससे 1.6 किलोमीटर की दूरी में डिवाइडर का निर्माण कार्य किया जाएगा। निर्माण एजेंसी नप का कहना है कि कुछ तकनीकी पहलुओं के चलते यह प्रक्रिया अटकी है।
जानकारी के अनुसार लगभग 85 लाख रुपए की पहली किश्त भी नगर परिषद के खाते में आ चुकी है। लेकिन इसके बाद भी डिवाइडर निर्माण की सुगबुगाहट होते नहीं दिख रही है। वहीं नगरवासियों को नगर के बीचों बीच राष्ट्रीय राजमार्ग 12 पर डिवाइडर बनाए जाने की योजना पूरी होने का बेसब्री से इंतजार है। जिससे की अनियंत्रित यातायात व्यवस्था और अतिक्रमण से लोगों को राहत मिल सके।
सड़क किनारे अतिक्रमण हटाकर शिफ्ट होंगे बिजली के खंभे : रोड डिवाइडर निर्माण के लिए हाईवे पर लगे बिजली के खंभे शिफ्ट किए जाएगे। विद्युत विभाग द्वारा इन खंभों को सड़क से हटाकर अन्य स्थान पर व्यवस्थित किया जाएगा। जिससे कि लगभग 60 से 70 लाख रुपए की राशि खर्च होगी। वही डिवाइडर के दोनों तरफ सड़क को भी चौड़ा किया जाएगा।
आधी दूरी में बन रहा डिवाइडर
मुख्यमंत्री की घोषणा में नगरीय सीमा क्षेत्र में 3 किलोमीटर की दूरी तक हाईवे पर डिवाइडर बनाने की बात कही गई थी। योजनानुसार गुरारिया रोड से उदयपुरा रोड पर गणेश मंदिर तक यह दूरी पूरी होती है। लेकिन डिवाइडर निर्माण संबंधी पिछले दो सालों से चल रही कवायद का सिला यह मिला है कि डिवाइडर आधी दूरी में सिमटकर रह गया है।
शासन ने स्वीकृति की है राशि
मुख्यमंत्री की घोषणा के अनुसार डिवाइडर निर्माण के लिए उपयुक्त राशि शासन द्वारा स्वीकृत कराई जा चुकी है। उसमें से प्रारंभिक किस्त भी नगर परिषद के पास पहुंच चुकी है। नप अध्यक्ष और अधिकारियों से शीघ्र ही डिवाइडर निर्माण योजना के संबंध में बात की जाएगी। रामकिशन पटेल , विधायक
चल रही है प्रक्रिया
डिवाइडर निर्माण की प्रक्रिया विभागीय स्तर पर चल रही है। शीघ्र ही इसका क्रियान्वयन होने की संभावना है। जैसे ही तकनीकी अड़चनें सुलझेगी डिवाइडर निर्माण की प्रक्रिया शुरू हो जाएगी। गुंजन गिरीष पालीवाल, नगर परिषद अध्यक्ष बरेली
डिवाइडर न होने के कारण सड़क पर बनती है जाम की स्थिति।
tgl_Latn sot_Latn hin_Deva hin_Deva hin_Deva bho_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva